Kätilönvala
Valan-kaava kätilöimille.

Minä N. N. Lupaan ja vannon, Jumalan ja Hänen Pyhän Evankeliuminsa kautta, että kaikissa kätilöin toimissani sillä tavalla itseni käytän, kuin siitä Jumalan ja omantuntoni edessä vastata taidan, ja uskollisesti viljelen ne tiedot, joita olen oppinut, niin että Jumalan turvin ja avulla hellästi ja väsymättä voinen itsekutakin palvella, joka minua avuksensa vaatii, olkoonpa ylhäinen taikka alhainen, rikas taikka köyhä ja yöllä taikka päivällä, sekä kaikin voimin ahkeroitsen että se vaimo, jonka tykö minä kutsutaan ja kuljetetaan, vähimmällä vaaralla tulee tuskastansa kirvoitetuksi, ja lapsi, jos suinkin mahdollista on, elävänä syntyy ja saa tarpeellisen hoidon ja holhouksen. Hätä-tilatta en tahdo minä synnyttämistä jouduttaa, ja sen kautta matkaansaattaa onnettomuuksia, vaan kärsivällisesti ja napisematta odottaa oikeata aikaa. Myöskin tahdon minä suurimmalla tunnollisuudella estää keskoisten saantia taikka ennen-aikaista synnyttämistä, sekä antaa niitä neuvoja ja ruveta niihin varanpiteisin sitä vastaan, joihin minulla on taitoa ja oppia. Jos joku minulle ilmoittaa salaisuuden taikka jotakin semmoista tietooni uskoo, jonka siveys salattavaksi vaatii, olen minä oleva siitä muille puhumatta ja sitä keviämielisesti saattamatta ilmi. Ammatti-sisarusteni kanssa tahdon minä pitää ystävällistä ja rauhallista kanssakäymistä ja tarvittaissa auttaa heitä hyvillä neuvoilla ja kernaalla avulla. Jos yksi tahi usiampi kätilöin tuodaan sinne, mihin minä jo olen kutsuttu, tahdon minä ystävällisesti ja hyvässä suosiossa neuvotella heidän kanssansa ja sitä harrastaa, josta tuskan-alaiselle voisi olla parhain apu. Noudatettavana olevata Ohjesääntöä tahdon minä parhaimman vointini mukaan kaikin puolin osaltani seurata, sekä myöskin kuuliaisesti täyttää kaikki, mitä minulle toimituksessani muuten ehkä laillisesti määrätään. Vihdoin en ole minä laiminlyövä mitään kaikesta siitä, joka tähän kutsumukseeni kuuluu, vaan sitä toimittava semmoisella tavalla, että siitä Jumalan ja ihmisten edessä vastata taidan, niin totta kuin minua Jumala auttakoon hengen ja sielun puolesta.

</div>

Lähde: Keisarillisen Majesteetin uudistettu Armollinen Ohjesääntö kätilöimille Suomessa, Suomen Suuriruhtinanmaan Asetus-Kokous 6.5.1879/17, s. 15.

1879
Valat ja vakuutukset